హాజా షరీఫ్

మాస్టర్ హాజా షరీఫ్ (జననం 1969 జనవరి 3) భారతీయ మాజీ నటుడు. ఆయన ప్రధానంగా తమిళ సినిమాలలో నటించాడు. ఆయన ఉతిరిపూక్కల్, సువరిల్లద చిత్తిరంగల్, అంధ 7 నాట్కల్ వంటి ప్రముఖ చిత్రాలతో నటుడిగా మంచి గుర్తింపు తెచ్చుకున్నాడు. ఆయన 1979 చిత్రం పుతియా వార్పుగల్‌ చిత్రంతో అరంగేట్రం చేసాడు.

అయితే, ప్ర స్తుతం మలేషియా, దుబాయ్, కెనడా, అమెరికా మొదలైన దేశాల్లో స్టార్ నైట్ ప్రోగ్రామ్ ఆర్గనైజర్‌గా ఆయన వ్యవహరిస్తున్నాడు.

కెరీర్ 
తన తొలి చిత్రం పుతియా వార్పుగల్, ఆ తరువాత ఉతిరిపూక్కల్, సువర్ఇల్లత చిత్రాంగళ్ వంటి విజయవంతమైన చిత్రాలలో నటించాడు. అయినప్పటికీ, కె. భాగ్యరాజ్ రూపొందించిన అంధ 7 నాట్కల్ చిత్రంతో ఆయన అత్యంత ప్రజాదరణ పొందాడు. ఈ చిత్రంలో భాగ్యరాజ్ పాలక్కట్టు మాధవన్ పాత్రను పోషించగా, ధోలక్ అబ్బాయిగా కనిపించిన కుర్రాడు హాజా షరీఫ్. ఈ చిత్రం తెలుగులో రాధా కళ్యాణం (1981), హిందీలో వో సాత్ దిన్ (1983), కన్నడలో లవ్ మాది నోడు (1989)గా రీమేక్ చేయబడింది. తెలుగులో ముళ్లపూడి వెంకటరమణ రచించగా బాపు దర్శకత్వం వహించిన కుటుంబ కథాచిత్రం రాధా కళ్యాణం. కాగా, ఒక మంచి తెలుగు సినిమాగా విమర్శకుల మన్ననలు పొందిన ఈ చిత్రంలోనూ ఆయన నటించాడు.

ఫిల్మోగ్రఫీ

మూలాలు 
భారతీయ సినిమా నటులు
తమిళ సినిమా నటులు
తమిళ సినిమా హాస్యనటులు
భారతీయ సినిమా బాలనటులు